मीरी पीरी का सिद्धांत सिख कौम की गौरव -मयी और सम्माननीय परंपरा है : मक्कड़
मीरीपीरी का सिद्धांत सिख कौम का सम्मानित और गौरवमयी विरसा है, जिसे सिख कौम ने कुर्बानियां देकर सींचा है। समूची सिख कौम गुरु साहिब के इस संकल्प का सजदा करती है। यह शब्द शिरोमणि गुरुद्वारा प्रबंधक कमेटी के पूर्व प्रधान अवतार सिंह मक्कड़ ने गुरुद्वारा श्री देगसर कटाणा साहिब में आयोजित समागम के दौरान कहे। गुरु हरगोबिंद साहिब सत्कार कमेटी, शिरोमणि कमेटी और नगर निवासियों के सहयोग से करवाए गए बंदीछोड़ दाता श्री गुरु हरगोबिंद सिंह साहिब जी के कटाणा साहिब में 399वें चरण पाउण दिवस पर दूसरे गुरमति समागम का आयोजन किया गया। इस दौरान दरबार साहिब अमृतसर के हजूरी रागी सतनाम सिंह और भाई मनजीतसिंह, रागी भाई शरनजीत सिंह कटाणा साहिब, गुरु नानक निष्काम कीर्तनी जत्था अहमदगढ़, रागी भाई बलवीर सिंह मोगा, गुरप्रीत सिंह रामपुर, कथा वाचक हरजीत सिंह हरमन मारकंड़ां, हेड ग्रंथी किंगी सिंह कटाणा साहिब, भाई गुरविंदर सिंह लुधियाना, भाई निर्मल सिंह कटाणा साहिब ने गुरमत विचारों के माध्यम से संगत को निहाल किया। स्टेज सेक्रेटरी हेड ग्रंथी किंगी सिंह ने कहा कि अगले साल यह समागम और भी भव्य ढंग से आयोजित किया जाएगा।
चरण पाउंण दिवस को समर्पित सुबह अखंड पाठ साहिब के भोग डाले गए। सुबह 10 बजे से रात 8 बजे तक चले इस समागम में दूर दराज से संगत ने नतमस्तक होकर देग करवा अरदास की। गुरुद्वारा साहिब के मैनेजर सुखविंदर सिंह गरेवाल ने बताया कि इतिहास के पन्नों में गुरु हरगोबिंद सिंह जी ने इस स्थान पर चरण रखते समय उनके साथ गुरु अर्जुन देव जी को शहीद करने वाला चंदू पापी, 7 तोपें भी साथ थीं। इस स्थान पर गुरु हरगोबिंद साहिब ने बेरी के नीचे विश्राम किया था, इसलिए इस जगह का नाम दमदमा साहिब कहलाया। यहां पर लंगर का प्रवाह निरंतर चलता रहता है। संक्रांति पर विशेष अमृत संचार का बाटा तैयार कर संगत को गुरु के साथ जोड़ा जाता है। इस मौके पर भाई हरदीप सिंह, कुलविंदर सिंह, भाई सुरिंदर सिंह, शेर सिंह, कुलदीप सिंह, किरपाल सिंह, गुरुद्वारा इंस्पेक्टर गुरसाहिब सिंह, करनैल सिंह, रविंदर सिंह, परमजीत सिंह और अजमेर सिंह ने गुरु घर में हाजिरी लगाई।
रागी जत्थों ने गुरबाणी कीर्तन कर संगत को निहाल किया। मेहमानों को सम्मानित किया गया।
awa_Deva hin_Deva hin_Deva hin_Deva